Digriet tal-Qorti tal-Ġustizzja (Is-Seba’ Awla) tat-22 ta’ Ottubru 2014 — Elcogás
(Kawża C‑275/13) (1)
“Rinviju għal deċiżjoni preliminari — Għajnuna mill-Istat — Kunċett ta’ ʽgħajnuna mogħtija mill-Istat jew permezz ta’ riżorsi tal-Istat” — Kumpanniji li għandhom faċilitajiet ta’ produzzjoni tal-enerġija elettrika — Finanzjamenti straordinarji”
1.                     Domandi preliminari — Risposta li tkun tista’ kjarament tiġi dedotta mill-ġurisprudenza — Applikazzjoni tal-Artikolu 99 tar-Regoli tal-Proċedura (Regoli tal-Proċedura tal-Qorti tal-Ġustizzja, Artikolu 99) (ara l-punti 18, 19)
2.                     Għajnuna mogħtija mill-Istati — Kunċett — Għoti ta’ vantaġġi imputabbli lill-Istat — Awtoritajiet pubbliċi involuti fl-adozzjoni tal-miżura (Artikolu 107(1) TFUE) (ara l-punti 22, 23)
3.                     Għajnuna mogħtija mill-Istati — Kunċett — Għajnuna mir-riżorsi tal-Istat — Mekkaniżmu ta’ kumpens għal spejjeż addizzjonali marbuta mal-produzzjoni tal-elettriku — Mekkaniżmu ffinanzjat mit-tariffa għall-konsumaturi u għall-utenti tan-netwerk ta’ trażmissjoni u ta’ distribuzzjoni u mmexxi minn korp ta’ natura Statali — Inklużjoni (Artikolu 107(1) TFUE) (ara l-punti 24-33 u d-dispożittiv)
Dispożittiv
L-Artikolu 107(1) TFUE għandu jiġi interpretat fis-sens li jikkostitwixxu għajnuna mogħtija mill-Istat jew permezz ta’ riżorsi tal-Istat l-ammonti allokati lil impriża privata li tipproduċi l-elettriku li huma ffinanzjati mill-utenti finali kollha tal-elettriku li jinsabu fit-territorju nazzjonali u li huma ddistribwiti lill-impriżi tal-qasam tal-elettriku minn organu pubbliku konformement ma’ kriterji legali predeterminati.
1 –      ĠU C 226, 3.8.2013.